Cuneiform Tablet Kt 90/k 7 (TPAK 1 63)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na sú-en₆-re-i a-šur-ma-lik ú nu-ùḫ-ša-tim qí-bi-ma um-ma a-ni-na-ma a-ḫu-ú-a be-lu-ú-a a-tù-nu i-na {d}UTU-ši ša na-áš-pè-er-tí ta-ša-me-a-ni 2 DUMU um-mì-a-ni a-ṣé-ri-ku-nu ṣa-áb-ta-a-ma a-ṣé-er nu-ùḫ-ša-tim e-er-ba-ma mì-ma ta-ma-lá-ki ša ṭup-pé-e ḫa-ru-mu-tim ša a-bi₄-ni i-na IGI-ku-nu lu ta-áš-ku-ma ku-nu-ke-e ša a-šùr-GAL šu-ur-ma-ma 2 DUMU um-mì-a-ni ku-nu-ki-šu li-ik-nu-ku-ma a li-bi₄ ta-ma-lá-ki-ma ta-e-ra-ma ṭup-pè-e-ma ku-un-kà-ma iš-tí nu-ùḫ-ša-tim-ma li-ib-ší ú ṭup-pé-e ša i-na na-áš-pè-er-tí-a lá-pu-ta-ni-ni ṭup-pè-e šé-li-a-nim ṣí-lá-nu-ma ú bu-<gap> <big_gap> pì-iq-da-ma lu <big_gap>